
**ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ ΕΛΛΑΔΑ – ΚΥΠΡΟΣ 2007-2013**

(ΑΞΟΝΑΣ ΠΡΟΤΕΡΑΙΟΤΗΤΑΣ: ΠΡΟΣΒΑΣΙΜΟΤΗΤΑ ΚΑΙ ΑΣΦΑΛΕΙΑ ΣΤΗΝ ΠΕΡΙΟΧΗ)

**ΘΑΛ-ΕΠΙΤ**

**Εταιρικό Σχήμα** Προϋπολογισμός Έργου: €1.637.853,91

1)Αστυνομία Κύπρου(Επικεφαλής Εταίρος ) Προϋπολογισμός (για Κύπρο): €840.853,91

2)Λιμενικό Σώμα Ελλάδος (Εταίρος 2)  Χρηματοδότηση: €672.683,13

 Εθνικός Προϋπολογισμός: €168.170,78

% ΕΕ 80

**Περιγραφή**: Το συγχρηματοδοτούμενο έργο **“ΘΑΛ-ΕΠΙΤ”** εμπίπτει στο Πρόγραμμα Διασυνοριακής Συνεργασίας Ελλάδα-Κύπρος 2007-2013, το οποίο έχει ως στόχο την βελτίωση της επιχειρησιακής δυνατότητας και σύνδεσης των Αστυνομικών Αρχών Ελλάδας – Κύπρου, ενισχύοντας την διαχρονική επιτυχημένη συνεργασία τους σε θέματα πάταξης του εγκλήματος, αντιμετώπισης της λαθρομετανάστευσης και γενικά επιτήρησης τόσο των παράκτιων , όσο και των θαλάσσιων συνόρων.

Με την επίτευξη των στόχων και μέσω της προμήθειας κατάλληλου και σύγχρονου εξοπλισμού (ταχύπλοα σκάφη τόσο για τον Επικεφαλής Εταίρο όσο και για τον Εταίρο 2), θα δημιουργηθεί μια υψηλότερου επιπέδου συνεργασία μεταξύ Ελλάδας και Κύπρου για τη θαλάσσια επιτήρηση της περιοχής. Η υλοποίηση του συγκεκριμένου έργου θα βελτιώσει την υφιστάμενη επιχειρησιακή δυνατότητα για ανάληψη κοινών δράσεων επιτήρησης για αντιμετώπιση πάσης φύσεως απειλών στην επιλέξιμη περιοχή, στην κατεύθυνση ολοκληρωμένης διαχείρισης κοινών κινδύνων και προκλήσεων.

**Στόχοι:**

* Βελτίωση της ασφάλειας της περιοχής
* Οικονομική ανακούφιση από τις δαπάνες επαναπροώθησης λαθρομεταναστών
* Βελτίωση του επιπέδου της διασυνοριακής συνεργασίας με τις όμορες Χώρες στους τομείς πρόληψης του λαθρεμπορίου και λαθρομετανάστευσης
* Εμπέδωση του αισθήματος ασφαλείας των κατοίκων των παραμεθορίων περιοχών και κατ επέκταση των κατοίκων των υπολοίπων Χωρών της Ε.Ε, την
* Προστασία του θαλάσσιου περιβάλλοντος από κινδύνους ρύπανσης και πάταξη της παράνομης αλιείας.